TANTÁRGYLEÍRÁS ÉS HETI TEMATIKA
	Tantárgy neve: Komplex kurátori gyakorlat 1.
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere”: gyakorlat 

	A tanóra típusa: szeminárium
nyelve: oktatás nyelve magyar, 1 angol vendégelőadás, kötelező és ajánlott irodalom nagyobbrészt angol
Az adott ismeret átadásában alkalmazandó további módok, jellemzők: közös kiállításlátogatás, Restaurátor Tanszéken műhelylátogatás, kötelező és ajánlott irodalom egyéni és közös órai feldolgozása, vendégelőadás, közös projekt kitalálása és megvalósítása

	A számonkérés módja: féléves munkára megajánlott gyakorlati jegy
Az ismeretellenőrzésben alkalmazandó további (sajátos) módok: 

	A tantárgy tantervi helye (hányadik félév): 1.

	Előtanulmányi feltételek: -

	Tantárgyleírás: az elsajátítandó ismeretanyag tömör, ugyanakkor informáló leírása:
A kurzus célja, hogy az elsőéves MA hallgatók a szemeszter végére közösen megvalósítsanak egy általuk kitalált projektet, melyhez az oktató a félév elején csak a kereteket jelöli ki kiindulópontként. A szeminárium célja, hogy ebben a keretben ismerkedhessenek meg azzal, mit jelent kurátorként végigvinni egy folyamatot az ötlettől a megvalósításig. Az oktató a félév első felében az általa kijelölt témához kapcsolódóan hoz anyagokat az órára, melyekkel közösen dolgozik a csoport; míg a félév második felében inkább konzulensi szerepben segíti a munkafolyamatot.

Az aktuális félév során az MKE Restaurátor Tanszékével tervezünk együttműködni.

A kortárs kurátori munka és a restaurálás látszólag egymástól távol eső területek; a szeminárium során ezt hoznánk egymáshoz közelebb, azokat a kérdéseket keresve, amelyek mindkét terület számára kulcsfontosságúak. A félév során körüljárt fő kérdés:

Milyen módon jelenik meg a restaurátor, a restaurálás a kortárs képzőművészetben és a kortárs kiállításokon?
A szemeszter első felében olyan témákat vizsgálunk, amelyek létrehoznak egy közös teret a restaurátorok és a kurátor hallgatók közt. Ezen alkalmak az együttműködés iránt nyitott restaurátor hallgatók számára is nyitottak lennének, szabadegyetem jelleggel, így az ő szempontjaik is be tudnának épülni az órai vitába.
A szemeszter második felében már a kibontakozó projektre koncentrálnának az órai alkalmak. 



	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Conservation of Contemporary Art. Bridging the Gap Between Theory and Practice. Szerk. Renée van de Vall–Vivian van Saaze, Springer, 2024, ISBN 978-3-031-42357-4 (e-könyv).
https://link.springer.com/book/10.1007/978-3-031-42357-4

	Conserving Active Matter. New York, Bard Graduate Center, 2022. Online kiállítás a restaurálással foglalkozó esszékkel és videóinterjúkkal: https://exhibitions.bgc.bard.edu/cam/ 

	Hölling, Hanna B. et al: Introduction: Material Encounters. In: The Explicit Material. Inquiries on the Intersection of Curatorial and Conservation Cultures. Szerk. Hanna B. Hölling et al., Leiden–Boston, Brill, 2019, 1-14., ISBN 978-90-04-39685-2 (e-könyv).
Marçal, Hélia: Contemporary Art Conservation. Published as part of the research project Reshaping the Collectible: When Artworks Live in the Museum, Tate, 2019.

https://www.tate.org.uk/research/reshaping-the-collectible/research-approach-conservation

	The Transhistorical Museum. Mapping the Field. Szerk. Eva Wittocx et al., Amszterdam–Leuven–Haarlem, Valiz–M-Museum–Frans Hals Museum, 2018, ISBN 978-94-92095-52-7.

	

	Féléves tematika hetekre lebontott rövid ismertetése
1. hét

Bevezető alkalom: sillabusz részletes ismertetése, bemutatkozás, Conserving Active Matter online kiállítás rövid bemutatása
2. hét

A Restaurátor Tanszék munkájának megismerése – műhelybejárás, megismerkedés potenciálisan együttműködő hallgatókkal. 
Innentől egész félévben: az együttműködő restaurátor hallgatók aktuális munkáját a kurátor hallgatók követnék, rendszeres egyéni műhelylátogatásokkal.
3. hét

Kiállításlátogatás a Budapest Galéria „A férfi helyét senki nem firtatja a forradalomban” című kiállításán, melynek központi műtárgya egy 1865-67 közt készült szőnyeg. Miért és hogyan épülnek kortárs kiállításokba régebbi műtárgyak is; ennek kapcsán hogyan működnek együtt a kortárs kurátorok is restaurátorokkal? Szász Anna Lujza kurátor beszélget a hallgatókkal a kiállításban, a restaurátorral való közös munkára is kitérve.
4. hét

Kortárs anyagok restaurálása 1.
A Ludwig Múzeum Megőrzés folyamatban… című 2020-as dokumentumfilmjére építve.
5. hét

Conservation of Contemporary Art tanulmánykötet referátumok. Hallgatók rövid (8-10 perces) páros referátuma általuk választott tanulmányból + minden referátumot követően vita,
6. hét

Tihanyi művésztelep – Projektmegbeszélés (brainstorming), kitérve a félév előző alkalmaira, illetve a Conserving Active Matter projektre, melyet a hallgatók az ezt megelőző hetekben önállóan tanulmányoznak.
7. hét

Kortárs anyagok restaurálása 2.
Claire Molgat Laurin online vendégelőadása. Molgat Laurin a kanadai Art Gallery of Ontario munkatársaként dolgozik, ahol az időalapú (média)művek restaurálásáért felel. Mesterszakos diplomáját a University of Amsterdamon szerezte, ahol kortárs művészet restaurálására szakosodott. 
8. hét

ŐSZI SZÜNET
9. hét

Féléves projekt tervének véglegesítése, praktikus tennivalók átbeszélése, feladatleosztás, ütemezés.
10. hét

Projektmegbeszélés
11. hét

Projektmegbeszélés
12. hét

Projektmegbeszélés
13. hét
Projektmegbeszélés
14. hét
A félév kiértékelése


	Tantárgy felelőse: Dr. Habil Szoboszlai János PhD

	Tantárgy oktatásába bevont oktató(k) és elérhetősége(ik): Juhász Anna Mária, juhasz.anna@mke.hu

	A tantárgy tanításának időpontja/helyszíne: kedd, 12.30-14.00, 215-ös terem


	Tantárgykódja: KMM-KMKR01-24-C

	Felelős tanszéke: Képzőművészet-elmélet Tanszék

	Képzési idő szemeszterekben: 1.

	Tanórák száma összesen: 28

	Tanulmányi követelmények: órai jelenlét és aktív részvétel, órai referátum, részvétel a féléves projekt megvalósításában 



	Oktatási módszerek: közös kiállításlátogatás, közös műhelylátogatás, kötelező és ajánlott irodalom egyéni és közös órai feldolgozása, referátum tartása és oktatói visszajelzés, vendégelőadás és vita, közös projekt kitalálása és megvalósítása, csoportmunka gyakorlása konzulensi vezetéssel

	Javasolt tanulási módszerek: aktív órai jelenlét, felkészülés a kötelező és ajánlott irodalmakból, páros referátum összeállítása, projekttel kapcsolatban felmerülő feladatok végiggondolása, vállalt feladat elvégzése, reflexió a folyamatra

	A hallgató egyéni munkával megoldandó feladatainak száma: 2 

	Felhasználható fontosabb technikai és egyéb segédeszközök: projektor, internet, laptop, könyvtár

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): 10


2

